Skordýrastykkið Jungle Bar er frábær kostur fyrir þá sem vilja minnka umhverfisspor sín en notkun skordýra , miðað við notkun annarra dýra , í matvæli er mjög umhverfisvænn kostur , sérstaklega þegar litið er til sjálfbærrar notkunar fóðurs , vatns og lands við ræktunina . Fyrirtækið Crowbar Protein var stofnað í maí 2014 en það framleiðir matvæli sem innihalda skordýr . Crowbar Protein er eitt af fyrstu fyrirtækjunum í hinum vestræna heimi sem nýtir skordýr í matvæli , en það notast við þennan óhefðbundna matvælakost vegna þess að skordýr bragðast vel , eru næringarrík og umhverfisvæn í framleiðslu . Undanfarna mánuði hefur fyrirtækið , sem fékk frumherjastyrk frá Tækniþróunarsjóði fyrr á árinu , þróað fyrstu vöru sína ; orkustykkið Jungle Bar en fyrsta framleiðsla á henni klárast seinna í mánuðinum . Jungle Bar er bragðgott og næringarríkt orkustykki sem hentar vel fyrir fólk sem þarf á aukaorku að halda milli þess sem það hoppar inná næsta fund , tekur pásu á toppi Helgafells eða sveiflar sér milli trjánna í frumskóginum . Orkustykkið Jungle Bar er búið til með frábærum innihaldsefnum á borð við ávexti , súkkulaði og krybbuhveiti , sem er skordýrahráefnið í stykkinu , en stykkið er laust við hnetur , mjólkur - , soja - , og glúteinvörur . Jungle Bar er einnig frábær kostur fyrir þá sem vilja minnka umhverfisspor sín en notkun skordýra , miðað við notkun annarra dýra , í matvæli er mjög umhverfisvænn kostur , sérstaklega þegar litið er til sjálfbærrar notkunar fóðurs , vatns og lands við ræktunina . Í áratugi hefur okkur verið sagt að í framtíðinni munum við keyra um á fljúgandi bílum , munda geislasverð og stunda skordýraát . Markmið Crowbar Protein er að koma Íslendingum og hinum vestræna heimi í heild sinni , nær þessari framtíð . Crowbar Protein biður fólk um að æsa sig ekki ; skordýrin eru meinholl , bragðgóð og næringarrík . Enginn verður neyddur til þess að leggja skordýrin sér til munns en nóg verður til af Jungle Bar fyrir alla þá sem þora að smakka . Tilraunasala á vörunni í gegnum hópfjármögnunarvefinn Kickstarter